Orleānas hercogs Filips I
Orleānas hercogs Filips I (franču: Philippe de France, duc d’Orléans); dzimis 1640. gada 21. septembrī, miris 1701. gada 9. jūnijā) bija Francijas valsts darbinieks, karaļa Luija XIII un Austrijas Annas jaunākais dēls. Francijas karaļa Luija XIV (t.s. Karaļa-Saules) jaunākais brālis. Brāļa valdīšanas laikā pazīstams kā Mesjē (franču: Monsieur). Burbonu dinastijas Orleānas atzara pamatlicējs. Būdams pēc dabas sievišķīgs un atklāti homoseksuāls, dinastijas interesēs divreiz apprecējās un radīja vairākus bērnus, kuri savukārt saradojās ar daudzām Eiropas valdnieku dinastijām. Vairākkārt komandēja Francijas karaspēku militārās kampaņās, pazīstamākā Filipa I kauja ir uzvara 1677. gada Kesaelas kaujā, Franču-nīderlandiešu kara laikā.